2015-01- Nr.
Į 2015-01-02 Nr. 12-01

Lietuvos Respublikos kultūros ministerijai

DĖL Lietuvos Respublikos Vyriausybės 2002 m. vasario 6 d. nutarimo Nr. 181 „Dėl Autorinio atlyginimo už kūrinių atgaminimą reprografijos būdu (fotokopijavimo ar kitu būdu popieriuje) mokėjimo tvarkos patvirtinimo“ pakeitimo projekto

Teisingumo ministerija, išnagrinėjusi pateiktą derinti Lietuvos Respublikos Vyriausybės nutarimo „Dėl Lietuvos Respublikos Vyriausybės 2002 m. vasario 6 d. nutarimo Nr. 181 „Dėl Autorinio atlyginimo už kūrinių atgaminimą reprografijos būdu (fotokopijavimo ar kitu būdu popieriuje) mokėjimo tvarkos patvirtinimo“ pakeitimo“ projektą (toliau – nutarimo projektas), kuriuo siūlomi pakeitimai, reikalingi vien dėl euro įvedimo Lietuvos Respublikoje, pastabų ir pasiūlymų dėl nutarimo projekto tikslo, teisinio reguliavimo priemonių ir jų pasekmių neturi.

Teisės technikos požiūriu nutarimo projektui teikiame šias pastabas:

Nutarimo projekto antrojoje pastraipoje minint keičiamą Lietuvos Respublikos Vyriausybės nutarimą jo antraštėje Autorinio atlyginimo už kūrinių atgaminimą reprografijos būdu (fotokopijavimo ar kitu būdu popieriuje) mokėjimo tvarkos pavadinimas rašytinas iš didžiosios raidės.

Pridedamas nauja redakcija dėstomas Autorinio atlyginimo už kūrinių atgaminimą reprografijos būdu (fotokopijavimo ar kitu būdu popieriuje) mokėjimo tvarkos 1 priedas turėtų būti įformintas atskirai – dėstomas atskirame lape ir dar kartą vizuotas Lietuvos Respublikos Vyriausybės darbo reglamento, patvirtinto Lietuvos Respublikos Vyriausybės 1994 m. rugpjūčio 11 d. nutarimu Nr. 728, 31 punkte nustatyta tvarka.

Ši išvada teikiama iš esmės pritariant Lietuvos Respublikos ūkio ministerijos 2014 m. gruodžio 19 d. išvadoje teikiamai nuomonei, jog Lietuvos Respublikos Vyriausybė šiuo metu neturi teisinio pagrindo nustatyti kompensacinio atlyginimo už kūrinių atgaminimo reprografijos būdu paslaugas tarifus, ir remiantis derinimo pažymoje nurodyta informacija, kad Lietuvos Respublikos kultūros ministerija artimiausiu metu pateiks Lietuvos Respublikos autorių teisių ir gretutinių teisių įstatymo 201 straipsnio pakeitimo įstatymo projektą, kuriuo bus siūloma pašalinti teisinio reglamentavimo neaiškumus.

Teisingumo ministras	Juozas Bernatonis

Dalia Baležentė, (8 5) 266 2882, el. p. dalia.balezente@tm.lt	Originalas nebus siunčiamas